ai4bharat/Pralekha huggingface dataset:
وزارت آیوش
آیوش کے مرکزی وزیر سربانند سونووال نے دنیا کے روایتی ادویات کے پہلے عالمی مرکز سنگ بنیاد کے مقامی ادویات کا دورہ کیا
آیوش کے مرکزی وزیر جناب سربانندسونووال نے آج جام نگر میں ایک جگہ کا دورہ کیا جہاں 19 اپریل کو صحت کی عالمی تنظیم کے عالمی سینٹر برائے روایتی ادویہ کا سنگ بنیاد رکھا جائے گا۔ آیوش ویدیا کی وزارت کے سکریٹری راجیش کٹیچا بھی وزیر موصوف کے ساتھ موجود تھے۔ دو ہفتے قبل، آیوش کی وزارت نے ہندوستان میں صحت کی عالمی تنظیم کے عالمی سینٹر برائے روایتی ادویہ کے قیام کے لیے صحت کی عالمی تنظیم  کے ساتھ میزبان ملک کے معاہدے پر دستخط کئے تھے۔
جی سی ٹی ایم کے لیے سنگ بنیاد کی تقریب ، 19 اپریل کو گجرات کے جام نگر میں منعقد ہوگی۔ وزیر اعظم جناب نریندر مودی اور ڈبلیو ایچ کو کے ڈائرکٹر جنرل ڈاکٹر ٹیڈروزگھیبریسس اس تقریب میں موجود رہے ہیں۔ آیوش وزارت کے مرکزی وزیر اور سکریٹری نے جام نگر میں تقریب کے مقام کا دورہ کیا اور وہاں تیاریوں کا جائزہ لیا۔ تقریبی مقام کے دورے کے بعد ، وزیر موصوف نے ضلع کے عہدیداروں کے ساتھ ایک جائزہ میٹنگ کی اورپریس سے خطاب کیا نیز روایتی ادویہ کے عالمی مرکز کے بارے میں آیوش وزارت اور ڈبلیو ایچ او کے درمیان شراکت کی اہم جھلکیوں پر تبادلہ خیال کیا اور کووڈ کے بعد کی دنیا میں روایتی ادویات کی بڑھتی ہوئی اہمیت پر زور دیا۔
آنے والی سنگ بنیاد کی تقریب پر تبصرہ کرتے ہوئے جناب سربانندسونووال نے کہا ’’روایتی ادویہ کے عالمی مرکز کا بنیادی مقصد دنیا بھر سے روایتی ادویات کے فوائد کو جدید سائنس اور ٹیکنالوجی کے ساتھ مربوط کرنا ہے۔ اس اقدام سے ہندوستان کے ساتھ ساتھ عالمی برادری کے لیے، سستی اور قابل اعتماد صحت خدمات تیار کرنے میں مدد ملے گی اور اس سب کے لیے ہمیں صرف وزیر اعظم مودی کا شکریہ ادا کرنا چاہئے۔ جدید سائنس، اختراعات اور روایتی ادویہ کو ایک ساتھ لانے سے صحت کی دیکھ بھال کے لیے ایک پائیدار نظام کی تعمیر کی راہ ہموار ہوگی۔ ہم صحت کی عالمی تنظیم اور حکومت ہند کی جانب سے مشترکہ تجاویزاتی کا جشن منانے کے لیے جام نگر میں ہونے والی اس تقریب کے منتظر ہیں۔
ایک جانب جام نگر مرکز کے طور پر کام کرے گا تو دوسری جانب اس نئے مرکز کو تمام خطوں کو مشغول کرنے اور فائدہ پہنچانے کے لیے ڈیزائن کیا گیا ہے۔ جی سی ٹی ایم اہم جامع شعبوں پر توجہ مرکوز کرے گا: ثبوت اور آموزش؛ اعداد وشمار اور تجزیات؛ استحکام اور مساوات؛ عالمی صحت میں روایتی ادویات کے تعاون کو بہتر بنانے کے لیے جدت اور ٹیکنالوجی۔ یہ روایتی ادویات کے طور طریقوں اور مصنوعات پر پالیسیوں اور معیارات کے لیے ٹھوس ثبوت کی بنیاد بنانے پر توجہ مرکوز کرے گا اور ممالک کو اسے اپنے صحت کے نظام میں مناسب طور پر ضم کرنے اور پائیدار اثرات کے لیے اس کے معیار اور تحفظ کو منظم کرنے میں مدد کرے گا۔
بہت چھوٹی، چھوٹی اور درمیانی صنعتوں کی وزارت
اُدیم سکھی پورٹل
ادیم سکھی پورٹل  کا مارچ 2018 میں آغازکیا گیا تھا تاکہ موجودہ اور ممکنہ خاتون صنعت کاروں کو بہت چھوٹی ،چھوٹی اور درمیانہ درجے کی صنعتوں  کی وزارت کی مالی اسکیموں ، پالیسیوں اور پروگراموں کے بارے میں معلومات فراہم کی جاسکے ۔ اس پورٹل کی بدولت خواتین کو خوداپنا کاروبارشروع کرنے اور اسے بڑھانے میں مدد ملے گی۔اس پورٹل پر اب تک کل چا ر ہزار دو سو سات خواتین نے اپنا اندراج کرایا ہے۔ ان میں سے 943 خواتین کا تعلق ریاست بہار سے ہے۔
ادیم سکھی پورٹل ایک ایسا پلیٹ فارم ہے جس کے ذریعہ درج ذیل اسکیموں سے متعلق جانکاری فراہم کی جاتی ہے ۔
- ایم ایس ایم ای کی وزارت اور دیگر وزارتوں کی مالی اسکیموں جیسے وزیراعظم کا روزگار پیدا کرنے سے متعلق پروگرام  ، بہت چھوٹی اور چھوٹی صنعتوں کے لئے قرض کی ضمانت سےمتعلق ٹرسٹ ۔ اور مدرا وغیرہ
- ایم ایس ایم ای کی وزارت اور دیگر مرکزی وزارتوں کی پالیسیاں اور پروگرام ۔
- کاروباری منصوبے کی تیاری ۔
- متعلقہ ریاستوں اور ملک میں ایم ایس ایم ای کی وزارت کی معاون تنظیموں اور نوڈل دفاتر کی تفصیلات ۔
- ایم ایس ایم ای کی وزارت کے ذریعہ منعقدہ نمائشوں ، تجارتی میلوں اور بین الاقوامی تقریبات کے بارے میں معلومات ۔
ریاست بہار میں دربھنگہ سے رجسٹرڈ شدہ مستفیدین کی تعداد صفر ہے۔جبکہ مدھوبنی سے 607 مستفیدین ہیں۔ ادیم سکھی پورٹل تیار کرنے پر 43.52 لاکھ روپے خرچ کئے گئے ہیں۔
یکم اگست 2022 کو ریاست بہار سے ادیم سکھی پورٹل پر درج شدہ خواتین کی زمرے کے لحاظ سے تفصیلات ذیل میں پیش کی گئی ہیں۔
|
|
جنرل
|
|
دیگر پسماندہ طبقات
|
|
درج فہرست ذاتیں
|
|
درج فہرست قبائل
|
|
117
|
|
186
|
|
195
|
|
445
ادیم سکھی پورٹل ، حکومت کی اسکیموں ، پالیسیوں اور سرگرمیوں کے بارے میں خاتون صنعت کاروں کو ضروری اطلاعات فراہم کرتا ہے اور اس طرح خواتین کو بااختیار بنانے میں مدد کرتا ہے۔
بہت چھوٹی ،چھوٹی اوردرمیانہ درجے کی صنعتوں کے وزیر جناب بھانو پرتاپ سنگھ ورما نے آج لوک سبھا میں ایک تحریری جواب میں یہ جانکاری فراہم کی ہے۔
وزارات ثقافت
تاج محل کے تحفظ و ماحولیات کی ترقیاتی کام کے لئے گزشتہ تین برسوں کے دوران 12.68 کروڑ روپئے مختص
نئی دلّی ، 31جولائی؍ثقافت کے وزیر مملکت اور ماحولیات ، جنگلات اور ماحولیات کی تبدیلی کے وزیرمملکت ڈاکٹر مہیش شرما نے گزشتہ روز لوک سبھا میں ایک غیر ستارہ سوال کے جواب میں بتایا کہ تاج محل کی عمارت کی ضروری دیکھ بھال ، تحفظ اور ماحولیاتی فروغ کا کام باقاعدہ بنیاد مسلسل پر کیا جاتا ہے ۔ اس سلسلے میں گزشتہ تین برسوں کے دوران کئے گئے ترقیاتی کاموں کے اخراجات کی تفصیل حسب ذیل ہے :
سال 2015-16 کے ددران 36556563 روپئے مختص کئے گئے جس میں سے 36555570 روپئے خرچ کئے گئے ، سال 2016-17 کے ددران 48115035 روپئے مختص کئے گئے جس میں سے 46994913 روپئے خرچ کئے گئے ، سال 2017-18 کے ددران 42222452 روپئے مختص کئے گئے جس میں سے 41232851 روپئے خرچ کئے گئے۔
۔ ۔ ۔ ۔ ۔
(u.3912
وزیراعظم کا دفتر
پونے میں زیر تعمیر عمارت کے گرنے سے ہونے والی ہلاکتوں پر وزیراعظم نے اظہار تعزیت کیا
وزیراعظم جناب نریندر مودی نے پونے میں زیر تعمیر عمارت کے حادثے پراپنے رنج وغم کا اظہار کیا ہے۔
ایک ٹوئیٹ میں وزیراعظم کے دفتر نے کہا:
‘‘ پونے میں زیر تعمیر عمارت کے منہدم ہونے پر مجھے صدمہ ہے۔ میں غم زدہ کنبوں سے اظہار تعزیت کرتا ہوں۔ امید کرتا ہوں کہ حادثے میں زخمی ہونے والے افراد جلد صحت یاب ہوں گے۔ PM @narendramodi"’’
وزیراعظم کا دفتر
وزیراعظم نے نوریہہ پر عوام کو مبارکباد دی
نئی دلّی ، 02 اپریل، 2022/
وزیراعظم جناب نریندر مودی نے ، نوریہہ پرعوام کو مبارکباد پیش کی ہے۔
اپنے ایک ٹوئیٹ میں جناب مودی نے کہا:
’’نوریہہ پر نیک خواہشات‘‘
کابینہ
کابینہ نے ہندوستان اور برطانیہ اور شمالی آئرلینڈ کے مابین نقل مکانی اورنقل و حرکت کی شراکت داری سے متعلق مفاہمت نامہ کی منظوری دیدی
نئی دہلی 05 مئی 2021: وزیر اعظم جناب نریندر مودی کی زیرصدارت مرکزی کابینہ نے حکومت جمہوریہ ہند اور برطانیہ اور شمالی آئرلینڈ کی حکومت کے مابین نقل مکانی اورنقل و حرکت کی شراکت داری سے متعلق مفاہمت نامہ پر دستخط کرنے کی منظوری دے دی ہے۔ .
مقاصد:
اس مفاہمت نامے کا مقصد طلبہ ، محققین اور ہنرمند پیشہ ور افراد کی نقل و حرکت کو فروغ دینے والے ویزوں کے اجراء کو زیادہ سہل کرنا اور دونوں فریقین کے مابین بے قاعدہ ہجرت اور انسانی اسمگلنگ سے متعلق امور پر تعاون کو مستحکم کرنا ہے۔
اس مفاہمت نامہ سے ہندوستانی طلباء ، ماہرین تعلیم ، اور محققین ، مہاجرین کو پیشہ ورانہ اور معاشی وجوہ کی بناء پر فائدہ ہوگا اور وہ جو بغیر کسی ذات ، مسلک ، مذہب یا صنف پرکی بنیاد پر، متعدد منصوبوں کے ذریعہ دونوں ممالک کی معاشی ترقی میں شراکت کے خواہشمند ہیں، اس سے استفادہ کر سکیں گے۔ یہ مفاہمت نامہ ہنر کے آزاد بہاؤ کی سہولت کے ذریعہ دونوں ممالک میں اختراعی ماحولیاتی نظام کی حمایت کرسکتا ہے۔
امور خارجہ کی وزارت، مشترکہ ورکنگ گروپ میکانزم کے ذریعے، اس مفاہمت نامہ پر مؤثر عملدرآمد کی نگرانی کرے گی۔
بجلی کی وزارت
ہندوستان کی صدارت میں بینگلورو پہلی جی-ٹوئنٹی اینرجی ٹرانزیشن ورکنگ گروپ کی میٹنگ کی میزبانی کرے گا
ہندوستان کی صدارت میں بینگلورو پہلی جی- 20 انرجی ٹرانزیشن ورکنگ گروپ  میٹنگ کی میزبانی کرے گا ۔ یہ میٹنگ 5 سے 7 فروری 2023 تک منعقد ہوگی۔ میٹنگ میں 150 سے زیادہ شرکاء حصہ لیں گے، جن میں جی - 20 کے رکن ممالک، نو خصوصی مدعوئین مہمان ممالک ، جن میں بنگلہ دیش، مصر، ماریشس، نیدرلینڈز، نائیجیریا، عمان، سنگاپور، متحدہ عرب امارات اور اسپین وغیرہ شامل ہیں ۔
اس کے علاوہ عالمی بینک، ایشیائی ترقیاتی بینک، اقوام متحدہ کے ترقیاتی پروگرام ، بین الاقوامی توانائی ایجنسی ، صاف توانائی کی وزارت ، اقوام متحدہ کے ماحولیات پروگرام ، بین الاقوامی شمسی اتحاد ، اقوام متحدہ کی بین الاقوامی ترقی کی تنظیم ، اقوام متحدہ کے اقتصادی اور سماجی کمیشن برائے ایشیا و بحرالکاہل  آر ڈی- ٹوئنٹی اور اور علمی شراکت دار جیسی معروف بین الاقوامی تنظیمیں میٹنگ کا حصہ ہوں گی۔ متعلقہ وزارتوں کے سینئر سرکاری افسران بھی ای ٹی ڈبلیو جی میٹنگ میں شرکت کریں گے۔
کرناٹک میٹنگ کے لیے تعاون اور تال میل فراہم کر رہا ہے۔ پہلی ای ٹی ڈبلیو جی میٹنگ میں چھ ترجیحی شعبوں پر توجہ مرکوز کی جائے گی۔ ان میں:  ٹیکنالوجی کے خلا ء کو دور کرنے کے ذریعے توانائی کی منتقلی،  توانائی کی منتقلی کے لیے کم لاگت کی مالی اعانت،  توانائی کی یقینی فراہمی اور متنوع سپلائی چینز،  توانائی کی کارکردگی، صنعتی کم کاربن ٹرانزیشن اور ذمہ دارانہ کھپت،  مستقبل کے لئے ایندھن  اور  صاف توانائی تک عالمی رسائی اور منصفانہ، سستی، اور سب کی شمولیت والی توانائی کی منتقلی کا راستہ شامل ہیں ۔ اس موقع پر ،ای ٹی ڈبلیو جی کی میٹنگ کو 'کاربن کیپچر، یوٹیلائزیشن اور اسٹوریج  پر ایک اعلیٰ سطحی بین الاقوامی سیمینار سے مکمل کیا جائے گا۔ سیمینار میں کاربن کی گرفت، استعمال اور اُسے ذخیرہ کرنے کی اہمیت کو اُجاگر کرنے پر توجہ مرکوز کی جائے گی ، جو نیٹ زیرو کے اہداف کو حاصل کرنے کے لئے اہم سمجھے جاتے ہیں۔ اس تقریب میں کلین انرجی کی منتقلی کے چیلنج سے بھرے پہلوؤں اور ان سے نمٹنے میں سی سی یو ایس کے کردار پر تبادلہ خیال کیا جائے گا، جس میں ذخیرہ کرنے سے لے کر اسٹوریج اور استعمال کے راستوں تک ویلیو چین کے مختلف تکنیکی پہلوؤں کا بھی جائزہ لیا جائے گا۔ یہ تقریب کامیاب اقدامات سے لے کر علم کو مشترک کرنے قابل بنائے گا، جسے ابھرتی ہوئی معیشتوں میں منتقل کیا جا سکتا ہے۔
پہلی ای ٹی ڈبلیو جی میٹنگ کے ایک حصے کے طور پر، مندوبین انفوسز گرین بلڈنگ کیمپس اور پاوا گاڑا سولر پارک کا بھی دورہ کریں گے، تاکہ قابل تجدید سیکٹر کی طرف ہندوستان کے جھکاؤ اور آب وہوا میں تبدیلی کو کم کرنے کی کوششوں کو دیکھ سکیں۔ مندوبین کو کرناٹک کی مالا مال ثقافتی وراثت، فن، ثقافت اور کھانے پینے کا بھی تجربہ حاصل کرنے کا موقع ملے گا۔ حکومت ہند کی بجلی کی وزارت، جو ای ٹی ڈبلیو جی کی ایک نوٹل وزارت ہے ، ترجیحی شعبوں پر بات چیت اور مذاکرات کی قیادت کرے گی۔ ہندوستان کی صدارت میں، چار ای ٹی ڈبلیو جی میٹنگیں ، مختلف ضمنی تقریبات اور ایک وزارتی میٹنگ کرنے کا منصوبہ بنایا گیا ہے۔ ہندوستان کی جی - 20 صدارت سابقہ صدا رتوں کی کوششوں اور نتائج کو استوار کرے گی، جنہوں نے صاف توانائی کی منتقلی میں عالمی تعاون کے مقصد کو کامیابی سے آگے بڑھایا ہے اور اسے پائیدار اقتصادی ترقی کے ایجنڈے کا مرکزی مقام بنایا ہے
۰۰۰۰۰۰۰۰

U-980
(Visitor Counter : 89
وزیراعظم کا دفتر
پارلیمانی ثقافتی پروگرام مہارت کے اظہار اور ثقافتی تیوہار میں شرکت کے لیے ایک اچھی پہل قدمی ہے: وزیر اعظم
وزیر اعظم جناب نریندر مودی نے کہا ہےکہ پارلیمانی ثقافتی پروگرام ایک اچھی پہل قدمی ہے ، جہاں مختلف پارلیمانی حلقوں کے افراد کو اپنی مہارت دکھانے اور ثقافتی تیوہار میں شرکت کرنے کا موقع ملتا ہے۔ جناب مودی نے سبھی سے اس میں شرکت کرنے والوں کی حوصلہ افزائی کرنے کی اپیل کی۔
وزیر اعظم نے ایکس پر پوسٹ کیا؛
’’پارلیمانی ثقافتی پروگرام ایک اچھی پہل قدمی ہے، جہاں مختلف انتخابی حلقوں کے افراد کو اپنی مہارت دکھانے اور ثقافتی تیوہار میں شرکت کرنے کا موقع ملتا ہے۔ آج کل بھارت کے اراکین پارلیمنٹ اس کے انعقاد میں زور و شور سے مصروف عمل ہیں۔ اسی سلسلے کے تحت میں نے بھی اپنی کاشی میں ایک ادنیٰ سی کوشش کی ہے۔ میری آپ سبھی سے اپیل ہے کہ اس میں حصہ لینے والوں کی حوصلہ افزائی کریں۔‘‘
وزارتِ تعلیم
مرکزی وزیر دھرمیندر پردھان نےاتراکھنڈ میں قومی تعلیمی پالیسی 2020 کے نفاذ کے لئے منعقد پروگرام میں شرکت کی
دھرمیندر پردھان نے جناب پشکر سنگھ دھامی کے ساتھ اتراکھنڈ میں تعلیم اورہنرمندی کے شعبوں میں کئے گئے اقدامات کاجائزہ لیا
تعلیم اور ہنرمندی کے فروغ کے علاوہ صنعت کاری کے مرکزی وزیر جناب دھرمیندر پردھان کے ہمراہ اتراکھنڈ کے وزیر اعلیٰ پشکر سنگھ دھامی، اتراکھنڈ کے وزیر صحت، تعلیم اور امدادباہمی کے وزیر ڈاکٹر دھن سنگھ راوت اور اتراکھنڈ حکومت کے سینئر افسران نے تعلیمی سیشن 2022-23 سے اتراکھنڈ میں قومی تعلیمی پالیسی 2020 شروع کئے جانے کی تقریب میں شرکت کی ۔
انہوں نے کہا کہ قومی تعلیمی پالیسی 2020 علم پر مبنی معیشت اور معاشرے کے قیام کو متحرک کرنے کےلئے ایک فلسفیانہ دستاویز ہے۔ اتراکھنڈ - دیو بھومی زمین ہے۔ اتراکھنڈ علم کی سرزمین بھی ہے۔ انہوں نے این ای پی 2020 کے نفاذ میں قیادت کرنے کے لیے دیو بھومی اتراکھنڈ کی ستائش کی۔
جناب پردھان نے زور دے کر کہا کہ قومی تعلیمی پالیسی2020 نے بال واٹیکاکے طور پر پہلے تین سال کے ساتھ 3 سال کی عمر سے تعلیم پر زور دیا ہے اور اس پالیسی کو اپنانے والی ملک کی پہلی ریاست ہونے پر اتراکھنڈ کی تعریف کی۔ بعد ازاں انہوں نے مزید کہا کہ قومی تعلیمی پالیسی 2020 میں مقامی زبانوں اور مادری زبانوں پر بھی زور دیا گیا ہے۔ ہمیں اپنے تعلیمی نظام کو نوآبادیاتی ہینگ اوور سے چھٹکارا حاصل کرنا چاہیے اور ایک زیادہ جامع، مستقبل کے حوالے سے تعلیم کا نظام بنانا چاہیے۔
جناب پردھان نے کہا کہ دنیا میں تیزی سے تبدیلیاں رونما ہو رہی ہیں۔ ہم صنعتی انقلاب 4.0 کے قریب پہنچ رہے ہیں۔ اتراکھنڈ اپنے نوجوانوں کو مستقبل کے چیلنجوں کے لیے تیار کرنے کی صلاحیت رکھتا ہے۔ آج کا آغاز اس سمت میں ایک اہم قدم ہے۔
انہوں نے مزید کہا کہ گنگوتری سے لے کر کہکشاں تک، ہمارے نوجوانوں کو دنیا تلاش کرنی چاہیے، مستقبل کو گلے لگانا چاہیے اور اسی وقت تحقیق کے لئے جڑوں تک جانا چاہیے۔ ہمارا تعلیمی نظام اس طرح وضع ہونا چاہئے کہ نوجوانوں کی خواہشات کی پورا کرے اوران خواہشات کے مطابق چلے۔
جناب پردھان نے تعلیم میں نئی تبدیلی لانے کے لئے ٹیکنالوجی کے کردار پر زور دیا۔ انہوں نے حکومت کے مختلف اقدامات پر بھی روشنی ڈالی۔انہوں نے ڈیجیٹل ا یکو نظام کو مستحکم کرنے کے لئے ڈجیٹل یونیورسٹی وغیرہ کے لئے 260 ٹی وی چینلوں کے ذریعہ حکومت ہند کی طرف سے کئے گئے اقدامات کو بھی اجاگر کیا۔
جناب پردھان نے اتراکھنڈ میں تعلیم اور ہنر کے شعبوں میں کئے گئے اقدامات کاجائزہ لیا اوراین ای پی 2020 کے نفاذ میں ہونے والی پیش رفت کا بھی جائزہ لیا۔
اس موقع پر ایک اجتماع سے خطاب کرتے ہوئے جناب پردھان نے کہاکہ اتراکھنڈ دیو بھومی ہے اورامکانات کی سرزمیں ہے، ایک درخشاں تعلیمی اورہنرمندی کانظام اتراکھنڈ کے نوجوانوں کو بیدار کرے گا اور ان کے اندر علم کی روشنی پیدا کرے گا۔ ساتھ ہی 21 ویں صدی کے چیلنجوں کو اپنا نے کے لئے ضروری معلومات اورہنر مندی سے لیس کرے گا ۔
جناب پردھان نے مزید کہا کہ اتراکھنڈ اس سمت میں بہت سے اقدامات کر رہا ہے۔ بال واٹیکا سے لے کر مقامی زبانوں پر زور دینے کےلئے، اسکول کی تیاری کا پروگرام، ہنر کی ترقی کی کوششیں اور بہت سے دوسرے اقدامات اتراکھنڈ کے طلباء کے روشن مستقبل کی راہ ہموار کریں گے۔
"اساتذہ کے ذریعہ طلباء میں " جذبے کوفروغ دینے کے ساتھ بعد میں انہوں نے جڑوں کو مضبوط کرنے اور مستقبل کے لئےنصاب تیار کرنے، اساتذہ کی صلاحیت سازی بڑھانے، ٹیکنالوجی سے اضافہ کرنےاور مہارت کے ماحولیاتی نظام میں پھر سےجان ڈالنے کی ضرورت پر زور دیا
وزارات ثقافت
وزارت ثقافت کی این سی ایس ایم نے ایس پی او سی ایس اسکیم کے تحت نئے سائنسی مراکز قائم کرنے کے لئے 14 پروجیکٹ شروع کئے ہیں؛چار مزید سائنس سینٹر پروجیکٹ منظور کئے گئے: جناب جی کشن ریڈی
نئی دہلی، 2 اگست 2021،
اہم جھلکیاں:
- وزارت ثقافت کی این سی ایس ایم میں سائنس سٹیز سمیت ملک بھر میں سائنس میوزیموں اور سائنس مراکز کی ایک چین تیار کی ہے۔
- این سی ایس ایم کے تحت اس وقت ملک میں 25 سائنس میوزیم / سائنسی مراکز کام کررہے ہیں۔
- وزارت ثقافت نے مدھیہ پردیش، راجستھان اور تامل ناڈو میں چار نئے سائنس سینٹر پروجیکٹوں کو منظوری دی ہے
وزیر ثقافت جناب جی کشن ریڈی نے آج لوک سبھا میں ایک تحریری جواب میں بتایا کہ وزارت ثقافت کے تحت ایک خود مختار ادارے نیشنل کونسل آف سائنس میوزیمز  نے ملک میں سائنسی رجحان تیار کرنے اور کونسل کی سرگرمیوں سے متعلق شعبے میں سائنس اور ٹیکنالوجی میں ریسرچ کے لئے سائنس اور ٹیکنالوجی کی ترقی اور صنعت اور انسانی بہبود میں ان کے استعمال کا مظاہرہ کرنے کے لئے اسکیم آف پروموشن آف کلچر آف سائنس  کے ذریعہ سائنس سٹیز سمیت ملک بھر میں میوزیموں اور سائنس مراکز کی چین تیار کی ہے۔
ایس پی او سی ایس نے حکومت ہند کی ایس پی او سی ایس اسکیم کے تحت نئے سائنسی مراکز قائم کرنے کے لئے پروجیکٹ شروع کئے ہیں، جن کی فہرست نیچے دی جارہی ہے۔
این سی ایس ایم کے انتظام کے تحت اس وقت ملک میں 25 سائنس میوزیم / سائنسی مراکز کام کررہے ہیں۔
این سی ایس ایم نے ریاستی حکومتوں اور مرکز کے زیر انتظام خطوں کے تعاون سے 22 سائنسی مراکز قائم کئے ہیں اور بعد میں انہیں اور ان کے رکھ رکھاؤ کے لئے انہیں متعلقہ ریاستی حکومتوں کے سپرد کیا گیا ہے۔
حکومت ہند کی ایس پی او سی ایس اسکیم کے تحت ایم سی ایس ایم کے ذریعہ شروع کئے گئے نئے سائنس سینٹر پروجیکٹ
|
|
نمبر شمار
|
|
حکومت ہند کی ایس پی او سی ایس اسکیم کے تحت ایم سی ایس ایم کے ذریعہ شروع کئے گئے نئے سائنس سینٹر پروجیکٹوں کے نام:
|
|
کس ریاست/ مرکز کے زیر انتظام خطے میں واقع ہیں
|
|
01
|
|
سائنس سٹی، گوہاٹی
|
|
آسام
|
|
02
|
|
ریجنل سائنس سینٹر، لوٹائم
|
|
کیرلا
|
|
03
|
|
سب ریجنل سائنس سینٹر، پالم پور
|
|
ہماچل پردیش
|
|
04
|
|
سب ریجنل سائنس سینٹر، گیا
|
|
بہار
|
|
05
|
|
سب ریجنل سائنس سینٹر، الموڑہ
|
|
اتراکھنڈ
|
|
06
|
|
سب ریجنل سائنس سینٹر، اودے پور
|
|
راجستھان
|
|
07
|
|
سب ریجنل سائنس سینٹر، مایا بندر
|
|
انڈو مان و نکوبار جزائر
|
|
08
|
|
سب ریجنل سائنس سینٹر ، کوکراجھار
|
|
آسام
|
|
09
|
|
سائنس سینٹر،  راجا مندری
|
|
آندھرا پردیش
|
|
10
|
|
ڈاکٹر اے پی جے عبدالکلام سائنس سٹی، پٹنہ
|
|
بہار
|
|
11
|
|
سائنس سینٹر،  انبالہ
|
|
ہریانہ
|
|
12
|
|
سائنس سینٹر،  سری نگر
|
|
جموں و کشمیر
|
|
13
|
|
سائنس سینٹر،  اجین
|
|
مدھیہ پردیش
|
|
14
|
|
سائنس سٹی، دہرہ دون
|
|
اتراکھنڈ
|
|
وزارت ثقافت کے ذریعہ منظور کئے گئے نئے پروجیکٹ
|
|
01
|
|
سائنس سینٹر،  جبل پور
|
|
مدھیہ پردیش
|
|
02
|
|
سائنس سینٹر،  اجمیر
|
|
راجستھان
|
|
03
|
|
سائنس سینٹر،  کنیا کماری
|
|
تامل ناڈو
|
|
04
|
|
سائنس سینٹر،  بیکانیر
|
|
راجستھان
۔۔۔۔۔۔۔۔۔۔۔
ش ح۔ا گ۔ن ا۔
U-7369
(Visitor Counter : 122
وزارت خزانہ
5.22فیصدجی ایس 2025 کی نیلامی برائے فروخت 
6.19فیصد جی ایس 2034 کی نیلامی برائے فروخت  اور 7016فیصد جی ایس 2050کی نیلامی برائے فروخت 
نئیدہلی07 جولائی 2020۔حکومت ہند نے قیمتوں پر مبنی نیلامی کے توسط سے 12 ہزار کروڑروپے کی نوٹفائڈ رقم  کے لئے  5.22فیصد سرکاری اسٹاک 2025 کی فروخت  ،  6.19فیصد سرکاری اسٹاک 2034 برائے نوٹیفائڈ رقم 11ہزارکروڑروپے ، قیمتوں پر مبنی نیلامی کے توسط سے فروخت کرنے ، اور قیمتوں پر مبنی نیلامی کے توسط سے 7ہزارکروڑروپے کی نوٹیفائڈ رقم  کے لئے 7.16فیصد کے سرکاری اسٹاک 2050 کی فروخت کا اعلان کیا ہے ۔ حکومت ہند نے مذکورہ کسی بھی ایک تمسک یا ایک سے زائد تمسکات کے سلسلے میں 2 ہزارکروڑروپے کے اضافی زرتعاو ن کو اپنے تحت باقی رکھنے کا متبادل بھی باقی ر کھا ہے۔مذکورہ نیلامیاں 10 جولائی 2020 کو  بذریعہ ملٹی پل پرائز میتھیڈ کے توسط سے ریزروبینک آف انڈیا ، ممبئی آفس ،فورٹ ، ممبئی کے ذریعہ عمل میں لائی جائیں گی۔
5 فیصد تک کی اسٹاکوںکی فروخت کی نوٹیفائڈ رقم، مستحق افراد اور اداروں کو، سرکاری تمسکات کی نیلامی سے متعلق غیر مسابقتی بولیاں لگانے کی اسکیم کے تحت، الاٹ کی جائے گی۔
دونو ں طرح کی بولیاں یعنی نیلامی سے متعلق مسابقتی اور غیر مسابقتی بولیوں کو 10 جولائی 2025 کو ریزرو بینک آف انڈیا کے کوربینکنگ سولیوشن  نظام کےتحت الیکٹرانک فارمیٹ میں داخل کی جانی چاہئیں۔ غیر مسابقتی بولیوں کو صبح ساڑھے دس بجے سے گیارہ بجے کے دوران اور مسابقتی بولیوںکو صبح ساڑھے دس بجےسے ساڑھے گیارہ بجے کے دوران داخل کرنا لازم ہوگا۔
نیلامی کے نتائج کا اعلان دس جولائی 2020  کو کردیا جائے گا اور کامیاب طور سے بولی لگانے والے افراد کے ذریعہ ادائیگیاں 13 جولائی 2020  کے روز کرنی لاز م ہوں گی۔
مذکورہ اسٹاک ریزرو بینک آف انڈیا کے سرکلرنمبر آربی آئی / 2018 -19 /25 مورخہ 24 جولائی 2018 اوروقتاََ فوقتاََ اس میں ہونے والی ترامیم کے بموجب مرکزی حکومت سے متعلق تمسکات،’’جب جاری کئے گئے ہوں‘‘ کی لین دین سے متعلق رہنما خطوط کے بموجب ’’جب جاری کئے گئے ہوں‘‘ کےتجارتی استحقاق کے ساتھ دستیاب ہوں گے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔رم
07-07-2020
U-3740
(Visitor Counter : 108
وزیراعظم کا دفتر
وزیراعظم نے بدھ پورنیما کی مبارکباد پیش کی
وزیراعظم جناب نریندر مودی نے، بدھ پورنیما کے موقع پر اہل وطن کو اپنی مبارکباد پیش کی ہے۔
وزیراعظم نےٹوئیٹ کیا:
’’بدھ پورنیما کی مبارکباد۔دعاگو ہوں کہ بھگوان بدھ کے نظریات ہم سب کو روشنی دکھاتے رہیں اور طاقت فراہم کرتے رہیں۔‘‘
صدر جمہوریہ کا سکریٹریٹ
پریس اعلانیہ
نئی دہلی،7 جولائی 2021/ وزیراعظم کے مشورے کے مطابق ہندستان کے صدر نے مندرجہ ذیل وزرا کی کونسل کے ممبروں کی تقرری کی ہے:
|
|
نمبر شمار
|
|
کابینی وزیر
|
|
1
|
|
جناب نارائن ٹاٹو رانے
|
|
2
|
|
جناب سربانند سونوال
|
|
3
|
|
ڈاکٹر ویریندر کمار
|
|
4
|
|
جناب جیوترادتیہ ایم سندھیا
|
|
5
|
|
جناب رام چندر پرساد سنگھ
|
|
6
|
|
جناب اشونی وشنو
|
|
7
|
|
جناب پشوپتی کمار پارس
|
|
8
|
|
جناب کرن رجیجو
|
|
9
|
|
جناب راج کمار سنگھ
|
|
10
|
|
جناب ہردیپ سنگھ پوری
|
|
11
|
|
جناب مکیش منڈاویا
|
|
12
|
|
جناب بھوپیندر یادو
|
|
13
|
|
جناب پرشوتم روپالا
|
|
14
|
|
جناب جی-کشن ریڈی
|
|
15
|
|
جناب انوراگ سنگھ ٹھاکر
|
|
|
|
نمبر شمار
|
|
وزرائے مملکت
|
|
1
|
|
جناب پنکج چودھری
|
|
2
|
|
محترمہ انوپریہ سنگھ پٹیل
|
|
3
|
|
داکٹر ستیہ پال سنگھ بھگیل
|
|
4
|
|
جناب راجیو چندرشیکھر
|
|
5
|
|
محترمہ شوبھا کرن دلجے
|
|
6
|
|
جناب بھانو پرتاپ سنگھ ورما
|
|
7
|
|
محترمہ درشنا وکرم جردوش
|
|
8
|
|
محترمہ مینکاشی لیکھی
|
|
9
|
|
محترمہ انوپریہ دیوی
|
|
10
|
|
جناب اے۔نارائن سوامی
|
|
11
|
|
جناب کوشل کشور
|
|
12
|
|
جناب اجے بھٹ
|
|
13
|
|
جناب بی ایل ورما
|
|
14
|
|
جناب اجے کمار
|
|
15
|
|
جناب چوہان دیوسنگھ
|
|
16
|
|
جناب بھگونت کھوبا
|
|
17
|
|
جناب کپِل موریشور پاٹل
|
|
18
|
|
محترمہ پرتیما بھومک
|
|
19
|
|
ڈاکٹر سبھاش سرکار
|
|
20
|
|
ڈاکٹر بھگوت کشن راؤ کارد
|
|
21
|
|
ڈاکٹر راج کمار راجن سنگھ
|
|
22
|
|
ڈاکٹر بھارتی پروین پاوار
|
|
23
|
|
جناب بھویشور ٹوڈو
|
|
24
|
|
جناب شنتانو ٹھاکر
|
|
25
|
|
ڈاکٹر منجاپارا مہندر بھائی
|
|
26
|
|
جناب جوہر برلا
|
|
27
|
|
ڈاکٹر ایل- موروگن
|
|
28
|
|
جناب نیرش پرمانک
صدر جمہوریہ نے آج راشٹرپتی بھون میں منعقدہ ایک تقریب میں وزرا کی کونسل کے مذکورہ ممبروں کو اپنے عہدے اور رازداری کا حلف دلایا۔
ش ح۔ ش ت۔ج
Uno-6296
(
سائنس اور ٹیکنالوجی کی وزارت
پونے کے اگہارکرتحقیقی انسٹی ٹیوٹ کے سائنسدانوں نے مہاراشٹر اورکرناٹک کے مغربی گھاٹوں سے نرکل کی نئی نسلیں دریافت کی ہیں
یہ نئی نسلیں پودوں کے ایک ایسے گروپ سے تعلق رکھتی ہیں جو اپنےوسیع طبی خصوصیات کے لئے معروف ہیں
نئی دہلی، 05 اکتوبر 2020: ایک پودے کی دو نئی نسلیں مغربی گھاٹو ں سے دریافت کی گئی ہیں جو کہ اپنی وسیع طبی خصوصیات کے لئے معروف ہیں۔یہ گھاٹ دنیا میں حیاتیاتی تنوع کے 35 ہاٹ اسپاٹس میں سے ایک ہے۔
پودوں کا یہ گروپ نرکل  کے طور پر جانا جاتا ہےجوکہ مانسون کے دوران بہت کم مدت میں ہی اپنی زندگی کا دائرہ مکمل کرلیتا ہےنیز شمالی گھاٹوںمیں وسیع تر تنوع کا مظہرہوتاہے۔
ان میں سے اکثر کے بارے میں خبر ،مغربی گھاٹوں اور مشرقی ہمالیہ سے ملتی ہیں اور ان میں سے تقریباََ 70 فیصد ہندوستان میں ہی پیدا ہوتے ہیں۔ان نسلوں میں سے ایریوکولن سنیریم نامی پودہ اپنی کینسر مخالف ،درد سے راحت اورسوزش سے آرام پہنچانے کی خصوصیات کے لئے بہت معروف ہےاور ممسک ادویہ سے بھرپور ہے۔ای -کوئن کوانگلُیرنامی پودہ معدے کی بیماریوںکو ٹھیک کرنے کے لئے استعمال کیا جاتا ہے۔ای- مدا یاپی رینسی ، کیرالہ کا ایک جراثیم کش پودہ ہے۔نئی دریافت شد ہ نسلوں کی خصوصیات کو اجاگر کرنا ابھی باقی ہے۔
حکومت ہند کے سائنس اور ٹکنالوجی کے محکمے کے ایک خودمختار ادارے ،اگہارکرتحقیقی انسٹی ٹیوٹپونے ، کے سائنسدانوں نے حال ہی میں مہاراشٹر اور کرناٹک میں نرکل  کی دو نئی نسلیں دریافت کی ہیں۔
انہیں یہ نسلیں اس وقت ملیں جب وہ مغربی گھاٹوں کی حیاتیاتی تنوع کے مطالعے میں مصروف تھے۔وہ ایریوکولن نسل کی انقلابی تاریخ کے بارے میں پتہ لگاناچاہتے تھے اور انہوں نے ہندوستان ، خاص طور پر مغربی گھاٹوں سے زیادہ سے زیادہ پودوں کی نسلیں حاصل کرنے کی ہر ممکن کوشش کی ۔
اس مطالعے کے سرکردہ مصنف ڈاکٹر رتیش کمار چودھری نے کہا ’’جس وقت ہم اپنے ذخیرے کا مطالعہ کررہے تھے ، ہمیں دو نئے اضافے نظر آئے جوکہ پہلےسےمعروف نسلوں کے مقابلے میں مختلف خصوصیا ت کا اظہار کررہے تھے ۔ لہٰذا ہم نے اس کی خصوصیات جاننے کے لئے اس کی شکلیات کا مطالعہ کیا اور اس کے ڈی این اے کی جانچ کی ۔‘‘
ڈاکٹر چودھری نے واضح کیا ’’ ایریوکولن سے تعلق رکھنے والی نسلوں کی شناخت کرنا بہت مشکل ہے کیونکہ وہ سب ایک جیسی ہی نظر آتی ہیں لہٰذا یہی وجہ ہے کہ اس حیاتیاتی پودے کو اکثر ’ٹیکسونامسٹ نائٹ مئر‘ کہا جاتا ہے۔اس کے چھوٹے چھوٹے پول اور بیجوں کی وجہ سے اسے مختلف نسلوں کے درمیان علیحدہ کرکے شناخت کرنا مشکل ہوجاتا ہے۔‘‘ ان کا یہ مطالعہ ’’ فائٹو ٹیکسا اور انالیس بوٹانیسی فنّیسی‘‘ نامی جریدوں میں شائع ہوئی ہیں۔
تصویر: ایریوکولن پروی سیفا لم
مہاراشٹر کے سندھودرگ ضلع سے پائے جانے والی نسل کو ایریوکولن پروی سیفا لم کا نام دیا گیا۔جبکہ کرناٹک کے کمٹا سے ملنے والی کو ایریوکولن کراولنسی کا نام دیا گیا(اس کا نام ساحلی کرناٹک خطے کراولی کے نام پر رکھا گیا ہے۔
تصویر: ایریوکولن کراولینسی
ڈاکٹر چودھری کے پی ایچ ڈی کے ایک طالب علم اشونی درشیتکر نے کہا ’’مستقبل کے مطالعات ہندوستان میں ہمہ خصوصیتی پیڑ پودوں کی انقلابی تاریخ کو اجاگر کرنے پر توجہ مرکوز کرے گی۔تمام ہندوستانی نسلوں کے درمیان حیاتیاتی جینیاتی کی ایک تفصیلی تحقیق ، ہندوستان میں خطرے میں پڑی نسلوں کے تحفظ کے لئے بہتر راہ ہموار کرنے میں بھی مدد دے گی۔ ہم ڈی این اے کے بارکوڈ بھی وضع کرنے کی کوشش کررہے ہیں جس سے کسی بھی پیڑ پودے کی صرف ایک پتی سے ہی ہمیں نسل کی شناخت کرنے میں مدد ملے گی۔
[اشاعتی رابطہ::https://doi.org/10.5735/085.056.0417
https://doi.org/10.11646/phytotaxa.303.3.3
سے رابطہ کیا جاسکتا ہے  مزید تفصیلات کے لئے،ڈاکٹر رتیش کمار چودھری